open-index/open-wikipedia-markdown huggingface dataset:
Valve Index

thumb|Valve Index |alt=Valve Index logo.svg
**Valve Index**, վիրտուլ իրականության համար նախատեսված սաղավարտ, որը մշակվել է Valve ընկերության կողմից։

Ինչպես Oculus Rift սաղավարտը, Valve Index-ը իրենից ներկայացնում է սարք, որը լարերով միացվում է անհատական համակարգչին, և չի կարող աշխատել առանց դրա։ Valve Index-ի մշակման ընթացքում, ընկերությունը շեշտը դրել է հիմնականում խաղացողի հարմարավետության վրա, որպեսզի օգտատերը կարող չհանել սաղավարտը ժամերով։ Valve Index-ն օժտված է  2880×1600 կետայնությամբ LCD էկրանով՝ 1440×1600 ամեն աչքի համար, կադրերի թարմացումը հասնում է մինչև 144 Հց։ Երկու հատուկ ղեկավարման վահանակները թույլ են տալիս կարգավորել աչքերի և էկրանի միջև հեռավորությունը, ինչպես նաև դիման անկյունը՝ մինչև 130°։ Ականջակալների փոխարեն, սաղավարտի համար օգտագործվում է բարձրախոսներ, որոնք տեղակայված են ականջից որոշակի հեռավորության վրա։

Valve Index-ի յուրահատկություններից մեկը՝ ձեռքի զույգ վահանակներն են, որոնք մշակման փուլում կրել են Knuckles անվանումը։ Սրանք կարողանում են հետևել յուրաքանչյուր մատի շարժին։ Ի տարբերություն Oculus Rift կամ HTC Vive վահանակների, օգտատերը չի սեղմում վահանակներըմ այլ դրանք ամրացնում դաստակին, իսկ մատներն անց է կացնում հատուկ շրջանակի միջով, որն օժտված 87 ցուցիչներով, որոնք թույլ են տալիս յուրաքանչյուր մատի շարժը։ Valve Index-ի վահանակները նաև համատեղել են HTC Vive և Vive Pro սաղավարտների հետ։

Half-Life: Alyx խաղը, որը նախատեսված է վիրտուալ իրականության համար, նույնպես մշակվել է Valve ընկերության կողմից, օգտատերերի մոտ առաջացրեց մեծ հետաքրքրություն։ Արդյունքում 2020 թվականի սկզբին սաղավարտը վաճառվեց 149 հազար տարբերակով, իսկ 2020 թվականի հունվարին անհնար դարձավ սաղավարտի գնումը, քանի որ վերջացել էր ողջ բազան։ Սարքը վաճառքի վերադարձավ 2020 թվականի մարտին։

## Ծանոթագրություններ

Կատեգորիա:Ամերիկյան հայտնագործություններ
Կատեգորիա:Անհատական համակարգիչներ
Կատեգորիա:Արհեստական բանականություն
Կատեգորիա:Խաղեր
Կատեգորիա:Համակարգչային խաղեր
Կատեգորիա:2019 հայտնված արտադրանքներ
Չաք Շումեր

**Չարլզ Էլիս «Չաք» Շումեր** (, ) ամերիկացի քաղաքական գործիչ, ԱՄՆ ավագ սենատոր Նյու Յորք նահանգից, Դեմոկրատական կուսակցության անդամ։ 2017 թվականի հունվարի 3-ին դարձավ Սենատում փոքրամասնության առաջնորդը։ 2021 թվականի հունվարի 20-ից համարվում է Սենատի մեծամասնության առաջնորդ։

Նախքան Սենատում ընտրվելը, Շումերը 1981-1999 թվականներին Ներկայացուցիչների պալատում ներկայացնում էր Բրուքլինի և Քուինսի հատվածները։ Ծնունդով Բրուքլինից Չարլզը Հարվարդի քոլեջի և Հարվարդի իրավաբանական դպրոցի շրջանավարտ է։ Նա նաև 1975-1980 թվականներին ներկայացնում էր 45-րդ շրջանը Նյու Յորք նահանգի ժողովի ժամանակ։

Շումերը եղել է Սենատի Դեմոկրատական ղեկավարության առաջին ամենաազդեցիկ անդամը, այն բանից հետո, երբ 2017 թվականի հունվարի 3-ին Հարրի Ռիդը անցավ թոշակի։

2015 թվականին մեծամասնության պաշտոնաթող առաջնորդ Հարրի Ռիդը հավանություն տվեց Շումերի՝ մեծամասնության (կամ փոքրամասնության) առաջնորդի կոչմանն արժանանալուն։

## Վաղ կյանք և կրթություն
Շումերը ծնվել է Բրուքլինում՝ հրեա ծնողների՝ Սելմայի և Աբրահամ Շումերի ընտանիքում։ Նա ազգակցական կապ ունի դերասանուհի և կատակերգու Էմի Շումերի հետ։ Հաճախել է Բրուքլինի Ջեյմս Մեդիսոնի անվան ավագ դպրոցը, որտեղ նա հավաքել է անհավանական 1600 միավոր հանձնելով SAT թեստը։

Սովորել է Հարվարդի քոլեջում, որտեղ հետաքրքրվել է քաղաքականությամբ և մասնակցել Յուջին Մաքքարթիի նախընտրական քարոզարշավին։ Բակալավրի կոչում ստանալուց հետո Շումերը ընդունվել է Հարվարդի իրավաբանական դպրոց, որտեղ նա ստացել է իրավաբանական դոկտորի  աստիճան։ Նա հանձնել է Նյու Յորք նահանգի փաստաբանական ուսումնարանի քննությունը, բայց երբեք չի զբաղվել փաստաբանությամբ՝ սկսելով իր քաղաքական կարիերան։

## Ծանոթագրություններ

Կատեգորիա:Հարվարդի համալսարանի շրջանավարտներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Մխիթար Գոշի մեդալակիրներ
Մելիսա Բիլալ

**Մելիսա Բիլալ** (), ամերիկահայ ակադեմիկոս, համալսարանի դասախոս, էթնո երաժշտության մասնագետ։ Բիլալը Լոս Անջելեսի Կալիֆորնիայի համալսարանի Մերձավոր Արևելքի հետազոտությունների կենտրոնի ականավոր գիտաշխատող է և էթնոերաժշտագիտության ամբիոնի դասախոս։ Նաև Հայաստանի ամերիկյան համալսարանի հումանիտար և սոցիալականգիտությունների ֆակուլտետի դոցենտ է։

## Գիտական գործունեություն
Հայագիտություն է դասավանդել Չիկագոյի համալսարանի հումանիտար գիտությունների ֆակուլտետի Մերձավոր Արևելքի լեզուների և քաղաքակրթությունների բաժնում։ Մելիսա Բիլալը աշխատել է Մասաչուսեթսի տեխնոլոգիական ինստիտուտում` (MIT) որպես հրավիրված պատմագետ, Կոլումբիայի համալսարանի` Մերձավոր Արևելքի, Հարավային Ասիայի և Աֆրիկայի ուսումնասիրությունների բաժնում` (MESAAS) որպես հայագիտության հրավիրված դասախոս, Բոազիջի համալսարանում` որպես պատմության դասախոս, Ստամբուլի արևելյան ինստիտուտում` որպես հետդոկտորական ծրագրի  գիտաշխատող և Կոլումբիայի համալսարանի «Մելլոն» հետդոկտորական դասավանդման ծրագրի գիտաշխատող երաժշտության գծով։

Գիտական ուսումնասիրությունները ընդգրկում են 1915-1922 թվականների Հայոց ցեղասպանության հիշատակի քաղաքականությունը և հիշողության նեոլիբերալ քաղաքականության քննադատությունը Թուրքիայում բռնության, տեղահանության, օտարման և գոյատևման թեմաներով։ Նրա հետազոտությունները և հրատարակությունները ներառում են Թուրքիայի հայ համայնքում պատմական գիտելիքների ձևավորումն ու փոխանցումը զգայական մակարդակում, երգեցողությունը և հեքիաթասացությունը, երաժշտության ազգագրության պատմությունն ու քաղաքականությունը և հայկական ֆեմինիզմի պատմությունը։

Ավարտին է հասցրել «Ձայնային ստորագրությունները. ռուս-հայկական ռազմագերիների ձայնագրությունները գերմանական համակենտրոնացման ճամբարներում, 1916-1918 թթ․» աշխատանքը։

2006 թվականին խմբագրել է «Ճիչ արդարության համար. հինգ հայ ֆեմինիստ գրողներ Օսմանյան կայսրությունից մինչև Թուրքիայի Հանրապետություն (1862–1933)» թուրքերեն գիրքը։

## Ծանոթագրություններ

Կատեգորիա:Հայ ֆեմինիստներ
Կատեգորիա:Ամերիկահայ ակադեմիկոսներ
Կատեգորիա:Ամերիկահայ երաժշտագետներ
Կատեգորիա:Ամերիկահայ արձակագիրներ
Կատեգորիա:Ամերիկահայ հասարակական գործիչներ
Սուրբ Հովհաննես եկեղեցի (Ազնաբերդ)

**Սուրբ Հովհաննես եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ազնաբերդ (Քենգերլիի շրջան) գյուղում։ Գտնվում էր գյուղից հարավ-արևելք։

## Պատմություն
Եկեղեցին հիմնադրվել է 12-13-րդ դարում և վերանորոգվել 1651 թվականին և 19-րդ դարում։

## Ճարտարապետություն
Եկեղեցին հորինվածքով միանավ կառույց էր՝ թաղածածկ դահլիճով, կիսաշրջան աբսիդով և հյուսիսային ճակատին մուտքով։ Հյուսիսային ճակատին կային հայերեն արձանագրություններ, իսկ բեմի վրա՝ զարդաքանդակ։

## Ոչնչացում
Եկեղեցին դեռևս կանգնուն էր 2001 թվականի դրությամբ, սակայն այն ավերվել է 2001 թվականի օգոստոսի 30-ից մինչև 2011 թվականի հուլիսի 15-ն ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։

## Տես նաև
* Սուրբ Գրիգոր եկեղեցի (Ազնաբերդ)
* Սուրբ Թովմա վանք (Ազնաբերդ)

## Ծանոթագրություններ

Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Քենգերլիի շրջանի վանքեր և եկեղեցիներ
Սուրբ Թովմա վանք (Ազնաբերդ)

**Սուրբ Թովմա վանք,** հայկական ավերված վանք, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ազնաբերդ (Քենգերլիի շրջան ) գյուղում։ Վանքը գտնվում էր գյուղի հյուսիս-արևելյան մասում գտնվող բարձրադիր հատվածում։

## Պատմություն
Վանքը հիմնադրվել է 10-12-րդ դարերում։ Այն վերանորոգվել 17-րդ դարում։

Վանքը ավերակ էր խորհրդային շրջանում. տանիքը և վերին պատերը քանդված էին, սակայն հնարավոր էր նկատել շենքի ընդհանուր հատակագիծը՝ թաղածածկ դահլիճով, կիսաշրջանաձև աբսիդով և հարավային դռներով։

Վանքի մնացորդները դեռևս պահպանվում էին 2001 թվականի օգոստոսի 30-ի դրությամբ, սակայն մինչև 2011 թվականի հուլիսի 15-ը վանքը հիմնահատակ ավերվել է։ Այդ մասին փաստում է Caucasus Heritage Watch-ի հետաքննությունը։

## Տես նաև
* Սուրբ Գրիգոր եկեղեցի (Ազնաբերդ)
* Սուրբ Հովհաննես եկեղեցի (Ազնաբերդ)

## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Վանքեր այբբենական կարգով
Կատեգորիա:Քենգերլիի շրջանի վանքեր և եկեղեցիներ
Bloody Mary (երգ, Լեդի Գագա)

**Bloody Mary** (), ամերիկացի երգչուհի և երգահան Լեդի Գագայի երգը նրա «Born This Way» երկրորդ ստուդիական ալբոմից։ Թողարկվել է 2022 թվականի դեկտեմբերի 2-ին և դարձել է ալբոմի վեցերորդ սինգլը։ Երգը գրել է Գագան՝ DJ White Shadow-ի և Ֆեռնանդո Գարիբեյի համահեղինակությամբ։ Երգի մի մասը կարելի է լսել Transmission Gagavision 42-ում։

2022 թվականին՝ Netflix-ի «Ուենսդեյ» սերիալի թողարկումից հետո, գլխավոր հերոսի պարը և նրա երկրպագուների կրկնօրինակումները, որոնցում օգտագործվել է երգը, վիրուսային են դարձել TikTok-ում։ Սա հանգեցրել է Spotify-ում երգի ունկնդրումների քանակի զգալի աճի, և այն որպես սինգլ ուղարկվել է ֆրանսիական և իտալական ռադիո 2022 թվականի դեկտեմբերին՝ ալբոմի թողարկումից 11 տարի անց, որտեղ այն ներկայացվել է։

## Երգի մասին
PopJustice-ից Փիթեր Ռոբինսոնի խոսքով՝ երգը բալլադ է, որում երգչուհին հիանում է Մարիամ Մագդաղենացիով։ Երգի անվան մասին հայտնի է դարձել NME-ում տված հարցազրույցից։ Գագան պատմել է երգի մասին։

2010 թվականի նոյեմբերի 19-ին Գագան Թվիթերում գրել է երգի տեքստի մի մասը։ Գագայի խոսքով՝ այս երգը այնպիսի կյանքի մասին է, երբ ապրում են  կես իրականությունում, կես ֆանտազիայում։

## Քննադատություն
«Bloody Mary» երգը հիմնականում դրական արձագանքներ է ստացել։ Շատ քննադատներ այն համարել են ալբոմի համար շատ հարմար։

## Կենդանի կատարում
Լեդի Գագան երգը կատարել է իր երրորդ համաշխարհային շրջագայության՝ «The Born This Way Ball Tour» ժամանակ։ Կատարման ժամանակ Գագան կրում է երկար սպիտակ զգեստ և սաղավարտ։ Լեդի Գագան, գտնվելով բեմահարթակում, իր պարուհիների հետ շրջում է բեմով։ Այս պահին երեք պարողներ կատարում են իրենց պարը։

## Ձայնագրության մասնակիցներ
* DJ White Shadow — հեղինակ և պրոդյուսեր
* Lady Gaga — վոկալ, հեղինակ, պրոդյուսեր
* Fernando Garibay — հեղինակ
* Grigahcine William Sami Etienne — հեղինակ

## Հիթ-շքերթ

## Հավաստագրեր

|-
!colspan="3"|Սթրիմինգ 
|-

## Թողարկման պատմություն

## Ծանոթագրություններ

Կատեգորիա:2011 երգեր
Կատեգորիա:Լեդի Գագայի սինգլներ
Մարիա Ֆելիչե Տիբալդի

**Մարիա Ֆելիչե Տիբալդի** (, ), բարոկկոյի շրջանի իտալացի նկարչուհի։

## Կենսագրություն
Մարիա Ֆելիչե Տիբալդին ծնվել է 1707 թվականին Հռոմում։ Նա եղել է մոդենացի երաժիշտ, ջութակահար Ջովաննի Բատիստ Տիբալդիի ավագ դուստրը։

Անհայտ է, թե ում մոտ է Մարիան գեղանկարչություն սովորել, սակայն անկասկած նա արվեստագետների շրջանակում է եղել, հատկապես այն բանից հետո, երբ նրա քույր Իզաբելլան 1734 թվականին ամուսնացել է ֆրանսիացի նկարիչ Պիեռ Շառլ Տրեմոլյերի հետ։ Հավանաբար հենց Տրեմոլյերն է ծանոթացրել Մարիային նրա ապագա ամուսնու՝ նկարիչ Պիեռ Սյուբլեյրայի հետ, որի հետ նա ուսանել էր Հռոմի Ֆրանսիական ակադեմիայում։ Ամեն դեպքում մինչև 1739 թվականին իր հարսանիքը Մարիա Տիբալդին արդեն կայացած նկարչուհի է եղել և պարբերաբար ցուցադրություններ ունեցել։ Նա հայտնի էր որպես հիմնականում դիմանկարային մանրանկարչության և պատմական թեմաներով նկարների կրկնօրինակման հեղինակ։ Նա նաև յուղաներկով ստեղծել է իր սեփական աշխատանքները պատմական և գրական թեմաներով, երբեմն աշխատել է նաև պաստելով։ Քույրերը՝ Իզաբելլան և Թերեզան, ևս նույն ժանրի նկարչուհիներ են եղել։
thumb|left|280px|Մարիա Տիբալդի-Սյուբլեյրա. Ընթրիք փարիսեցու տանը։ Ջրաներկ, մագաղաթե թուղթ, 1748
1742 թվականին Մարիա Տիբալդի-Սյուբլեյրան դարձել է սուրբ Լուկի ակադեմիայի անդամ։ Մեկ տարի անց նա նաև ընդունվել է Աստերիա Արետուզի անվան Արկադիայի ակադեմիա։

Մարիա Տիբալդին հաճախ ստեղծել է իր ամուսնու աշխատանքների կրկնօրինակները։ Դրանցից մեկը՝ «Քրիստոսը Սիմոն փարիսեցու տանը» (1748, բնօրինակը՝ 1737), հավանաբար ապրող նկարչի առաջին նկարն է եղել, որը ձեռք է բերվել հանրային թանգարանում՝ Կապիտոլիումի պինակոտեկում ցուցադրվելու համար, հիմնված 1751-1752 թվականներին Բենեդիկտոս XIV պապի կողմից։

1749 թվականին ամուսնու մահից հետո Մարիան ինքնուրույն է հոգ տարել իրեն և չորս երեխաներին։ Բենեդիկտոս XIV պապ, որպեսզի օգնի ընտանիքին, ձեռք է բերել Տիբալդիի մանրանկարներից մեկը հազար սուվերենով։

Նրա «Ընթրիք փարիսեցու տանը» նկարը ներառվել է 1905 թվականի «Աշխարհի կին նկարիչներ» գրքում։ Նկարն ուղեկցվում էր «Մարիամ Մագդաղենացին Հիսուս Քրիստոսի ոտքերի մոտ Սիմոն Փարիսեցու տանը, Հռոմում նկարելուց հետո՝ Կապիտոլինա պատկերասրահում։ Այն նկարչի ամուսնու՝ Պիեռ Սյուբլեյրայի նկարի կրկնօրինակն է, նկարն այժմ գտնվում է Լուվրում, Փարիզ։ Մարիա Տիբալդի Սյուբլեյրան այս օրինակը նվիրել է Հռոմի պապ Բենեդիկտոս XIV-ին, որն ուղարկեց նրան հազար սուվերեն և տեղադրեց նրա աշխատանքը մայրաքաղաքի իր հավաքածուում»։

Մարիա Տիբալդին որոշ ժամանակ ապրել է Գերմանիայում։ Մահացել է Հռոմում, 1770 թվականին։

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:18-րդ դարի իտալացի նկարիչներ
Կատեգորիա:Իտալացի արվեստագետներ
Կատեգորիա:Իտալացի նկարչուհիներ
Կատեգորիա:Կին արվեստագետներ
Սուրբ Գրիգոր եկեղեցի (Ազնաբերդ)

**Սուրբ Գրիգոր եկեղեցի,** հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ազնաբերդ (Քենգերլիի շրջան) գյուղում։ Եկեղեցին գտնվում էր գյուղի կենտրոնական մասում։

## Պատմություն
Եկեղեցին հիմնադրվել է 12-13-րդ դարում, վերակառուցվել է 16-րդ դարի երկրորդ կեսին։

## Ճարտարապետություն
Սուրբ Գրիգորը հորինվածքով բազիլիկ ոճով եկեղեցի էր, որը բաղկացած էր նավից և երկու սրահներից, հնգանկյուն աբսիդից և երկու գմբեթից։ Դռները արևմտյան և հարավային ճակատներում էին։ Հարավային ու արևմտյան ճակատներին եղել են հայերեն արձանագրություններ։ 1979 թվականի դրությամբ տանիքի մի մասը փլուզված էր, պատերին եղել են ճաքեր։

## Ոչնչացում
Եկեղեցին դեռևս կ է կանգուն էր խորհրդային շրջանում (1980-ական թվականներ)։ Սակայն, այն ամբողջությամբ ավերվել է 2001 թվականի օգոստոսի 30-ից մինչև 2011 թվականի հուլիսի 15-ն ընկած ժամանակահատվածում։ Այդ մասին փաստում է Caucasus Heritage Watch-ի հետաքննությունը։

## Տես նաև
* Սուրբ Թովմա վանք (Ազնաբերդ)
* Սուրբ Հովհաննես եկեղեցի (Ազնաբերդ)

## Ծանոթագրություններ

Կատեգորիա:12-րդ դարի հայկական վանքեր և եկեղեցիներ
Կատեգորիա:Ադրբեջանում ոչնչացված հայկական հուշարձաններ
Կատեգորիա:Եկեղեցիներ այբբենական կարգով
Կատեգորիա:Քենգերլիի շրջանի վանքեր և եկեղեցիներ
Յուսրա Մարդինի

**Յուսրա Մարդինի** (, ), սիրիական ծագմամբ լողորդ, Ամառային օլիմպիական խաղեր 2016-ի մասնակից։

Մարդինին ծնվել է քրիստոնյա ընտանիքում։ Դամասկոսում մեծացած Մարդինին կրթվել է Սիրիայի օլիմպիական կոմիտեի դպրոցում։

200 մետր ազատ ոճում (25 մետր լողավազանում), 200 մետր ազատ ոճում (50 մետր լողավազանում) և 400 մետր ազատ ոճում լողի 2012 թվականի աշխարհի առաջնությունում նա ներկայացրել է Սիրիան։

2015 թվականին տեղափոխվել է Գերմանիա։ Մարզվել է Բեռլինի *Wasserfreunde Spandau 04* ակումբում։ Ապրում է Բեռլինում։

Մասնակցել է 2016 թվականի Օլիմպիական խաղերին՝ ներկայացնելով փախստականների հավաքականը։

Խաղերի բացման ժամանակ եղել է թիմի դրոշակակիրը։

Որակավորման մրցումներում 100 մետր ազատ ոճում զբաղեցրել է 45-րդ տեղը և 41-րդ տեղը՝ 100 մետրանոց բատերֆլայում։

## Մարդինիի սխրանքը
2015 թվականի օգոստոսին Սիրիայում քաղաքացիական պատերազմի ժամանակ նրա տունն ավերվել է, և նա իր քրոջ՝ Սառայի հետ ստիպված է եղել փրկվել փախուստով։ Հասնելով Լիբանան, ապա Թուրքիա պայմանավորվել են անօրինական ճանապարհով մոտորանավակով տեղափոխվել Հունաստանի ափ։ Տախտակամածին եղել է 20 մարդ, չնայած նավը նախատեսված էր 7 մարդ տեղափոխելու համար։ Երբ  շարժիչը կանգ է առել և մոտորանավակը սկսել է խորտակվել Եգեյան ծովում, միակ մարդիկ, որ լողալ գիտեին միայն Յուսրան և նրա քույրն էին։

Արդյունքում սիրիացի աղջիկները 3 ժամ լողալով՝ քարշ են տվել նավակը, որի վրա կար 18 մարդ։ Նրանք հասել են Լեսբոս կղզի՝ փրկելով բոլոր ուղեկիցներին։

## Ծանոթագրություններ

 
Կատեգորիա:Սիրիացի լողորդներ

## Արտաքին հղումներ
* ESPN
* Сборная беженцев от войны 
* Олимпийская сборная беженцев
Սոֆի Ֆրեմիե

**Սոֆի Ֆրեմիե** (**Ռյուդ**) (, ), ֆրանսիացի դիմանկարային նկարչուհի, քանդակագործ Ֆրանսուա Ռյուդի կինը։

## Կենսագրություն
Սոֆի Ֆրեմիեն ծնվել է 1797 թվականին Դիժոնում։ Մորական կողմից պապը եղել է Լուի-Գաբրիել Մոնյեն՝ Դիժոնի կերպարվեստի թանգարանի առաջին պահապանը։ Հայրը՝ Լուի Ֆրեմիեն ևս հետաքրքրված է եղել արվեստով, մտերիմ է եղել ինտելեկտուալ և արվեստագետների շրջանակին։ Նա աջակցել է երիտասարդ քանդակագործ Ֆրանսուա Ռյուդին, օգնել նրան նյութապես և հաճախ հրավիրել իրենց տուն։ Գեղանկարչության առաջին դասերը Սոֆին ստացել է Անատոլ Դևոժից՝ նկարիչ Ֆրանսուա Դևոժի որդուց, որի հետ մտերիմ է եղել իր պապը։ Ինքն Անատոլը եղել է Ժակ Լուի Դավիդի աշակերտը և Դիժոնի գեղարվեստի դպրոցի հիմնադիրը։

Բուրբոնների վերականգնման տարիներին Սոֆիի հայրը, լինելով մոլի բոնապարտական, ստիպված է եղել լքել Ֆրանսիան։ Նա հանգրվանել է Բրյուսելում, որտեղ էլ նրան ուղեկցել է հովանավորյալ Ֆրանսուա Ռյուդը։ Սոֆին Բրյուսելում ընդունվել է Դավիդի մոտ աշակերտելու, որը ևս այդ ժամանակ աքսորման մեջ էր գտնվում։ Ուսուցիչը բարձր է գնահատել Սոֆիի տաղանդը և նրան վստահել իրականացնելու իր աշխատանքների կրկնօրինակները։ Սոֆին նաև մասնակցություն է ունեցել է Բրյուսելում և Անտվերպենում ցուցահանդեսների։ 1818 թվականին Սոֆին Բրյուսելի սալոնում ներկայացրել է երկու դիմանկար. առաջին իրական հաջողությունը նրան 1820 թվականին բերել է «Հիասքանչ Անտիա» նկարը։

1821 թվականին Սոֆի Ֆրեմիեն ամուսնացել է Ֆրանսուա Ռյուդի հետ։ 1822 թվականին ծնվել է նրանց որդի Ամեդեուսը (մահացել է 1830 թվականին Փարիզում)։ Բրյուսելում Սոֆին ստեղծել է դիմանկարներ, դիցաբանական տեսարաններ և կրոնական բովանդակությամբ նկարներ։ Նա նաև ստացել է պատվերներ, այդ թվում Տերվյուրենի պալատի համար նկարներ, դուքս դ'Արենբերգի գրադարանի համար այլաբանական կերպարներ և այլն։ 1826 թվականին Ֆրանսուա Ռյուդը որոշել է վերադառնալ Փարիզ։ Նա ստեղծել է Ֆրանսիայի հզոր անձանց քանդակային պատկերներ, Սոֆին ևս դիմել է պատմական գեղանկարչությանը։ Սակայն նրա սիրելի թեման մնացել է դիմանկարչությունը, ընդ որում՝ նրա դիմանկարների տաք, ռոմանտիկ ոճը հակադրվել է նկարչուհու պատմական և կրոնական նկարների խիստ ակադեմիզմի հետ։ Նա հիմնականում նկարել է ընկերներին, ընտանիքի անդամներին և մտերիմներին, ինչպես նաև պատվերներ վերցրել փարիզյան և գավառական վերնախավից։

1832-1836 թվականներին Ռյուդն աշխատել է Փարիզի Հաղթական կամարի քանդակների ստեղծման վրա։ *Մարսելյեզ* անունով կերպարի համար որպես բնորդուհի հանդես է եկել Սոֆին։

1855 թվականին Ֆրանսուա Ռյուդը մահացել է։ Այրիացած Սոֆին շատ բան է արել ամուսնու հիշատակի և ժառանգության պահպանման համար։ 1867 թվականին թաղվել է ամուսնու կողքին՝ Մոնպառնասի գերեզմանատանը։

Sophie Rude - Portrait of Francois Rude.jpg|Սոֆի Ֆրեմիե, ամուսնու՝ Ֆրանսուա Ռյուդի դիմանկարը
Lamarseillaise.500px.jpg|Սոֆի Ֆրեմիեն որպես բնորդուհի Հաղթական կամարի կերպարի համար


## Ծանոթագրություններ

## Գրականություն
* 
* Geiger, Monique, *Sophie Rude peintre et femme de sculpteur, une vie d'artiste au XIXe siècle (Dijon - Bruxelles - Paris).* Dijon, Société des amis des Musées de Dijon, 2004. 

## Արտաքին հղումներ
* 

Կատեգորիա:19-րդ դարի ֆրանսիացի նկարիչներ
Կատեգորիա:Կին արվեստագետներ
Կատեգորիա:Մոնպառնասի գերեզմանատանը թաղվածներ
Կատեգորիա:Ֆրանսիացի արվեստագետներ
Աշխատություններ (Արտաշես Մաթևոսյան)

**«Աշխատություններ. պատմաբանասիրական և ձեռագրագիտական ուսումնասիրություններ»**, գիրք, որում ներկայացվում է պատմաբան, ձեռագրագետ, Արտաշես Մաթևոսյանի (1922-2004) ձեռագրագիտական և պատմաբանասիրական հոդվածները և ուսումնասիրությունները նվիրված հայերեն ձեռագիր մատյանին և գրչության արվեստին, գրչության կենտրոններին, հիշատակարաններին, նշանավոր ձեռագրերին (1000-ամյա թղթյա ձեռագիր, «Մշո ճառընտիր», «Թարգմանչաց ավետարան», «Հեթումի ճաշոց»), ինչպես նաև՝ Կորյունի «Վարք Մաշտոցի» երկին, Մովսես Խորենացու «Հայոց պատմության» Չորրորդ գրքին, Անանիա Շիրակացու «Քննիկոնին», Գլաձորի համալսարանին և այլն։

Գիրքը նվիրված է Մատենադարանի երկարամյա գիտաշխատող գլխավոր ավանդապահ (1962-1977), պատմական գիտությունների թեկնածու, պատմաբան և ձեռագրագետ Արտաշես Մաթևոսյանի (1922-2004) ծննդյան 100-ամյակին։ Տպագրվել է 2022 թվականին Մեսրոպ Մաշտոցի անվան Մատենադարանի գիտական խորհրդի որոշմամբ։ Ժողովածուն կազմել և խմբագրել է հայագետ, աղբյուրագետ, պատմաբան, պատմական գիտությունների դոկտոր, պրոֆեսոր, Մատենադարանի գիտական գծով փոխտնօրեն, Մատենադարանի տնօրենի ժամանակավոր պաշտոնակատար Կարեն Մաթևոսյանը։

Գիրքը նախատեսված է հայոց պատմությամբ ու մշակույթով զբաղվող մասնագետների և ընթերցող լայն հասարակության համար։

## Բովանդակություն
Գիրքը բաղկացած է երկու մասից՝ առաջին մասում հիմնականում ձեռագրագիտական ուսումնասիրություններն են, իսկ երկրորդում՝ պատմաբանասիրական, որոնցում ներկայացված են վաստակաշատ հեղինակի հոդվածները և աշխատությունները նվիրված հայերեն ձեռագիր մատյանին և գրչության արվեստին, գրչության կենտրոններին, հիշատակարաններին, նշանավոր ձեռագրերին (1000-ամյա թղթյա ձեռագիր, «Մշո ճառընտիր», «Թարգմանչաց ավետարան»), ինչպես նաև՝ Կորյունի «Վարք Մաշտոցի» երկին, Մովսես Խորենացու «Հայոց պատմության» Չորրորդ գրքին (որի գոյությունն ապացուցվում է հանգամանալից ուսումնասիրությամբ), Անանիա Շիրակացու «Քննիկոնին» և այլն։ Կիլիկյան Հայաստանի նշանավոր մատյաններից մեկի՝ «Հեթումի ճաշոցի» մասին գիտնականի ծավալուն հոդվածը հրապարակվում է առաջին անգամ։ Գրքի վերջում զետեղված է հեղինակի աշխատությունների ամբողջական մատենագիտությունը։

## Տես նաև
* Արտաշես Մաթևոսյան

## Ծանոթագրություններ

Կատեգորիա:2022 գրքեր
Կատեգորիա:Գրքեր Հայաստանի պատմության մասին
Կատեգորիա:Ժողովածուներ
Կատեգորիա:Հայերեն գրքեր
Հիտեն Թեջվանի

**Հիտեն Թեջվանի** (), հնդիկ հեռուստատեսային դերասան, որը հայտնի է մի քանի գեղարվեստական շոուներում իր աշխատանքով։

## Կենսագրություն
Հիտեն Թեջվանին ծնվել է Սինդի ընտանիքում։ Հիտեն Թեջվանին ամուսնացել է իր Կուտումբի և Կյունկի Սաաս Բհի Կաբհի Բահու Թիի գործընկեր Գաուրի Պրադհանի հետ 2004 թվականի ապրիլի 29-ին։ 2009 թվականի նոյեմբերի 11-ին զույգը դարձավ երկվորյակների ծնողներ՝ որդի Նևանի և դուստր Կատյայի։ Հարցազրույցներից մեկում նա բացահայտեց, որ նախկինում մեկ անգամ ամուսնացած է եղել, բայց 2001 թվականին ցավալի ամուսնալուծության միջով է անցել։

## Կարիերա
Թեջվանին դեր է խաղացել Էքտա Կապուրի Գհար Էկ Մանդիր սերիալում, որը հեռարձակվել է Սոնի ԹՎ-ով։ Դրան հաջորդեցին Կապուրի սերիալներում Գաուրի Պրադհանի հետ կերտած դերերը։ Նա կրկին հայտնվեց Պրադհանի հետ Կուտումբի երկրորդ սեզոնում, և Կապուրը վերցրեց նույն զույգին իր մյուս շոուում։ 2009 թվականին նա և իր կինը նաև կարճ տեսանկարահանում կատարեցին Սթար Պլյուս շոուում  :Նա խաղացել է Անուրագ Բասու՝ Կասոտի Զինդգի Կյայում՝ փոխարինելով Սեզան Խանին այդ դերում։ 2009 և 2010 թվականներին նա նաև խաղացել է փոքր կամ երկրորդական դերեր այլ սերիալներում։ Թեջվանին առաջադրվել է «Լավագույն դերասան» անվանակարգում։

## Ծանոթագրություններ

Կատեգորիա:Հնդիկ կինոդերասաններ
Կատեգորիա:Հնդիկ դերասաններ
Կատեգորիա:Հնդիկ մոդելներ
Something in the Orange

**«Something in the Orange»**, ամերիկացի երաժիշտ Զաք Բրայանի երգը։ Թողարկվել է 2022 թվականի ապրիլի 22-ին որպես երկրորդ սինգլ «American Heartbreak» (2021) երրորդ ստուդիական ալբոմից *Bear Creek* ստուդիայում. պրոդյուսերը եղել է Ռայան Հեդլոքը։ «Z&E’s version» կոչվող երկրորդ՝ քիչ մշակված տարբերակի պրոդյուսերը եղել է Էդդի Սփիրը։

2023 թվականի հունվարին այն զբաղեցրել է առաջին տեղը *Hot Country Songs*-ում, իսկ 2022 թվականի հոկտեմբերին ստացել է պլատինե հավաստագիր Ձայնագրող ընկերությունների ամերիկյան ասոցիացիայից (RIAA): «Գրեմմի» 65-րդ ամենամյա մրցանակաբաշխությունում երգն առաջադրվել է մրցանակի «Լավագույն քանթրի սոլո կատարում» անվանակարգում։

## Պատմություն
Զաք Բրայանը *Today’s Country Radio*-ին տված հարցազրույցում պատմել է, որ երգը գրել է «Վիսկոնսինում գտնվող խրճիթում»։ Բրայանը թողարկել է երգի երկու տարբերակ՝ սինգլի օրիգինալ տարբերակը և այլընտրանքային միքս, որում հնչում են միայն նրա վոկալն ու դաշնամուր։ Նա առաջին անգամ երգի հատվածներ է հրապարակել սոցիալական ցանցերում 2021 թվականի դեկտեմբերին։ Բրայանը նաև թողարկել է երգի տեսահոլովակը, որը պարունակում է «երկրպագուների կողմից նկարահանված կադրեր», որոնք «չմշակված և չֆիլտրացված էմոցիաներ են փոխանցում» երգի հետ կապված ապրումներից։

## Արձագանքներ
*[[The New York Times]]* գրել է, որ երգը «դարձել է նրա ամենաճանաչելի հիթը իր ամենավաղ երգերից հետո»։ Rolling Stone-ի խմբագիրները  «Z&E տարբերակը» նկարագրել են որպես «սրտաճմլիկ սինգլ, որը լի է ժանրի ֆիրմային ոգով, որը հանգեցվել է միայն ակուստիկ կիթառի և շրթհարմոնի»։ BroadwayWorld-ը նշել է, թե «Բրայանը մերկացնում է իրեն՝ ստիպելով իրեն հավատալ, որ լիովին դատապարտված հարաբերությունների համար գոյատևելու հնարավորություն կա»։

## Կոմերցիոն հաջողություն
«Something in the Orange» երգը դարձել է Բրայանի առաջին ձայնագրությունը Billboard Hot 100-ում՝ հիթ-շքերթում ընդգրկվելով 2022 թվականի մայիսի 7-ին, այնուհետև հասնելով 12-րդ հորիզոնականին։ 2023 թվականի հունվարի 7-ին երգը գլխավորել է Hot Country Songs հիթ-շքերթը՝ դառնալով երաժշտի առաջին չարթփոփերը։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 

Կատեգորիա:Զաք Բրայանի երգեր
Snow on the Beach

**«Snow on the Beach»** (անգլ. թարգմ.՝ «Ձյուն լողափին»), ամերիկացի երգչուհի Թեյլոր Սվիֆթի երգը, որը թողարկվել է 2022 թվականի հոկտեմբերի 21-ին նրա «Midnights» տասներորդ ստուդիական ալբոմում։ Երգը ձայնագրվել է երգչուհի Լանա Դել Ռեյի հետ համատեղ։

## Ստեղծման պատմություն և թողարկում
2022 թվականի օգոստոսի 28-ին Թեյլոր Սվիֆթը հայտարարել է իր տասներորդ ստուդիական ալբոմի՝ «Midnights»-ի մասին և սեպտեմբերի 21-ից սկսել է պատահական կարգով բացահայտել ալբոմի երգերի անունները իր TikTok-ի միջոցով *Midnights Mayhem with Me* շոուում։ Վերջին բացահայտված երգը դարձել է «Snow on the Beach» երգը։

## Կոմերցիոն հաջողություն և հիթ-շքերթներ
Երգը Spotify ամենօրյա հիթ-շքերթում ընդգրկվել է երրորդ հորիզոնականից՝ զիջելով ալբոմի միայն երկու այլ կոմպոզիցիաներին՝ «Anti-Hero» и «Lavender Haze» և հավաքելով 15 030 183 լսումներ 2022 թվականի հոկտեմբերի 21-ին, ինչը լավագույն արդյունքն էր հարթակի պատմության մեջ կանացի դուետի համար. նախկինում ռեկորդը պատկանել է Լեդի Գագայի և Արիանա Գրանդեի «Rain On Me» երգին։

## Հիթ-շքերթներ

## Հավաստագրեր

## Ծանոթագրություններ

Կատեգորիա:Թեյլոր Սվիֆթի երգեր
Կատեգորիա:Լանա Դել Ռեյի երգեր
Me (ալբոմ)

«**Me**», հարավկորեացի երգչուհի և Blackpink գըրլ բենդի անդամ Ջիսուի դեբյուտային սինգլային ալբոմը։ Թողարկվել է 2023 թվականի մարտի 31-ին՝ YG Entertainment և Interscope Records լեյբլների միջոցով։

## Նախապատմություն
2022 թվականի հունվարի 25-ին՝ իր երկրպագուների հետ օնլայն հանդիպման ժամանակ Ջիսուն հաստատել է, որ 2022 թվականին դեբյուտ կունենա որպես սոլո արտիստ։ 2023 թվականի հունվարի 2-ին YG Entertainment-ը հաստատել է, որ 2023 թվականին Ջիսուն սոլո դեբյուտ կկատարի և որ ալբոմի շապիկի համար նկարահանումները ավարտված են։

Փետրվարի 21-ին հայտնի դարձավ, որ երաժշտական տեսահոլովակի նկարահանումները արտերկրում են տեղի ունեցել։ Նաև հայտարարվել է, որ տեսահոլովակը ամենաթանկն է խմբի գործունեության պատմության մեջ։

Մարտի 6-ին՝ Ջիսուի պաշտոնական ինստագրամյան էջում հրապարակվել է ալբոմի թողարկման մասին առաջին թիզերը։ Նույն օրը սկսվել է ալբոմի նախավաճառքը (CD, LP, Kit)։ Մարտի 8-ին հրապարակվել է ալբոմի պաշտոնական պաստառը, ինչպես նաև հայտնի է դարձել ալբոմի անվանումը։ Մարտի 10-ին Melon երաժշտական հարթակը հրապարակել է մարտ ամսվա դեբյուտների և քամբեքների ցանկը, որում ընդգրկված է նաև Ջիսուն։ Մարտի 12-ին թողարկվել է ալբոմի երկրորդ թիզերը։

Ջիսուն դարձել է Blackpink-ի վերջին անդամը Ջեննիից (2018), Ռոսեից (2021) և Լիսայից (2021) հետո, ով դեբյուտ է կատարում որպես սոլո արտիստ։

## Թողարկում
Սինգլային ալբոմը թողարկվել է երեք ֆիզիկական տարբերակով՝ CD, LP և Kit։ LP-ն ներկայացվել է սև և կարմիր տարբերակներով։ Ջիսուն իր ներդրումն է ունեցել ալբոմի ձևավորման մեջ։

## Երգացանկ

## Թողարկման պատմություն

## Ծանոթագրություններ

Կատեգորիա:2023 ալբոմներ
Արփենիկ Տեր-Աստվածատրյան

**Արփենիկ Տեր-Աստվածատրյան** (), հայ մանկավարժ, Եղիշե Չարենցի առաջին կինը։

## Կենսագրություն
Արփենիկ Տեր-Աստվածատրյանը ծնվել է 1899 թվականին, Գողթն գավառի Վերին Ազա գյուղում։ Նախնական կրթություն է ստացել Թիֆլիսի ուսումնարանում, որից հետո՝ 1920 թվականին մեկնել է Երևան և աշխատանքի անցել Մերձավոր Արևելքում ամերիկյան օգնության կոմիտեին կից որբանոցին կից դպրոցում, աշխատել է հատուկ խնդիրներ ունեցող երեխաների հետ։ Նա հետաքրքրվել է հայկական և ռուսական պոեզիայով, ինչպես նաև սիրել է ասմունքել։ Այդ նույն դպրոցում ուսուցիչ է աշխատել նաև Եղիշե Չարենցը։ Նրանք ամուսնացել են 1921 թվականին և մեկնել Մոսկվա՝ Արևելքի աշխատավորների համալսարանում սովորելու։

1926 թվականի սեպտեմբերի 5-ին Չարենցը ձերբակալվել է՝ իրավաբան Սերգեյ Այվազյանի աղջկա վրա ատրճանակով կրակելու և վիրավորելու համար։ Արփենիկն այդ ժամանակ գտնվել է Լենինգրադում։ Երևան վերադառնալուց հետո, դեկտեմբերի վերջին նրա առողջական վիճակը կտրուկ վատացել է․ նրա մոտ առաջացել են հղիության հետ կապված բարդություններ։ 
Տեր-Աստվածատրյանը մահացել է 1927 թվականի հունվարի 2-ին, Երևանի առաջին հիվանդանոցում։ Կնոջ հուղարկավորությանը մասնակցելու համար Չարենցին ազատ են արձակել բանտից։ Արփենիկին հուղարկավորել են Կոմիտասի անվան պանթեոնի տարածքում, նրա գերեզմանը չի պահպանվել։

Ըստ որոշ աղբյուրների՝ Արփենիկի դագաղում Չարենցը թողել է ինչ-որ ձեռագրեր՝ հավանաբար Արփենիկին նվիրված բանաստեղծություններ։

Չարենցը Արփենիկ Տեր-Աստվածատրյանին է նվիրել «Տաղարան», «Ութնյակներ արևին» շարքերը։ Նրա հիշատակին գրողը նվիրել է «Էպիքական լուսաբաց» ժողովածուն, «Նավզիկե» պոեմը, այլ բանաստեղծություններ։

Իզաբելլա Նիազյան-Կոդաբաշյանի հետ ամուսնությունից ծնված իրենց մեծ աղջկան Չարենցն անվանակոչել է Արփենիկ։

## Տես նաև
*Եղիշե Չարենց
*Արփենիկ Չարենց
*Եղիշե Չարենցի կյանքի ժամանակագրություն

## Ծանոթագրություններ

## Արտաքին հղումներ
*Չարենցի երկու կանայք` Արփենիկը և Իզաբելլան
*Իրարից տարբեր ու իրար նման՝ Արփենիկին ու Իզաբելլային ամբողջ կյանքում միավորել է Մեծը՝ Չարենցի սերը
*ՉԱՐԵՆՑԻ ՄԵԾ ՍԵՐԸ 

Կատեգորիա:Մանկավարժներ
Անպատասխան

**«Անպատասխան»** (), ռեժիսոր Դեքսթեր Ֆլեթչերի սպասվող ռոմանտիկ մարտֆիլմը։ Գլխավոր դերերում նկարահանվել են Քրիս Էվանսը և Աննա դե Արմասը։ Պրեմիերան նշանակված է 2023 թվականի ապրիլի 21-ին՝ Apple TV+-ում։

## Սյուժե
Քոուլը ազնիվ և լավ տղա է, որը սիրահարվում է խորհրդավոր Սեյդիին, բայց շոկային բացահայտում է կատարում և իմանում, որ Սեյդին գաղտնի գործակալ է։ Մինչ երկրորդ ժամադրությանը գնալը՝ Քոուլը և Սեյդին ուղևորվում են աշխարհը փրկելու արկածի։

## Դերերում

## Արտադրություն
Նախագծի մասին հայտարարել են 2021 թվականին Skydance Media-ն և Apple Studios-ը։ Քրիս Էվանսը և Սքարլեթ Յոհանսոնը պետք է նկարահանվեին գլխավոր դերերում։ Սցենարի հեղինակներն են Քրիս Մաքքենան, Էրիկ Սոմերսը, Փոլ Վերնիկը և Ռեթ Ռիզը, իսկ Դեքսթեր Ֆլեթչերն ընտրվել է որպես ռեժիսոր։ 2021 թվականի դեկտեմբերին կարգացուցակի հետ առաջացած խնդրի պատճառով Յոհանսոնը լքել է նախագիծը և նրան փոխարինել է Աննա դե Արմասը։ 2022 թվականի փետրվարին դերասանական կազմին միացել է նաև Էդրիեն Բրոուդին։

Նկարահանումները սկսվել են 2022 թվականի փետրվարի 14-ից մայիսի 12-ն ընկած հատվածում և անցկացվել են Վաշինգտոն և Ատլանտա քաղաքներում։

## Թողարկում
Ֆիլմի թողարկումը նշանակված է 2023 թվականի ապրիլի 21-ին՝ Apple TV+-ում։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2023 ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն արկածային ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Ատլանտայում նկարահանված ֆիլմեր
Կատեգորիա:Ֆիլմեր ահաբեկչության մասին
Կատեգորիա:Ֆիլմեր, որոնց գործողությունները տեղի են ունենում Լոնդոնում
Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում
Կատեգորիա:Ֆիլմեր, որոնց գործողությունները տեղի են ունենում Վիրջինիայում
Կատեգորիա:Ֆիլմեր ԿՀՎ-ի մասին
Ketchapp

**Ketchapp SARL**, ֆրանսիական ընկերություն, որը զբաղվում է բջջային սարքերի համար նախատեսված խաղերի մշակմամբ։ Տեղակայված է Փարիզում։ Ընկերությունը հիմնադրվել է 2014 թվականին Անտոնի և Միշել Մարկոս եղբայրների կողմից։ Նույն թվականին ընկերությունը թողարկեց հայտնի 2048 խաղի իրենց տարբերակը։ Ketchapp-ը հիմնականում զբաղվում է այլ մշակողների կողմից թողարկված պատահական խաղերի վերամշակմամբ։ Երբ 2016 թվականին ընկերությունը գնվեց Ubisoft-ի կողմի, այն ուներ ավելի քան 700 միլլիոն ներբեռնում։

## Պատմություն
Ketchapp ընկերությունը հիմնադրվել է 2014 թվականին Անտոնի և Միշել Մարկոս եղբայրների կողմից, Փարիզում։

2014 թվականի մարտին, ընկերությունը կլոնավորեց Գաբրիել Չիրուլլի հայտնի 2048 գլուխկոտրուկ խաղը և թողարկեց iOS օպերացիոն համակարգի համար, որը պարունակում է գովազդ և ներքին գնումների համակարգ։ Այն շատ կարճ ժամանակում սկսեց գլխավորել App Store-ի աղյուսակները։ Ketchapp-ը սկսեց հայտիություն ձեռք բերեց հայտի խաղերի իր տարբերակները վերամշակելով, ինչպես օրինակ՝ 2013 թվականին թողարկված Flappy Bird խաղի Run Bird Run տարբերակը։

2015 թվականի փետրվարին, ընկերությունը թողարկեց ZigZag խաղը, որը ըստ ընկերության նշումների չէր համարվում ոչ մի խաղի կլոնը, սակայն 2015 թվականին Mudloop ընկերությունը հայտարարեց, որ ZigZag-ը համարվում է իր Zig Zag Boom խաղի տարբերակը։ Ketchapp ընկերությունը մերժեց այս վարկածը։

2016 թվականին Քրիստիան Կալդերոն միացավ Ketchapp ընկերությանը։

2017 թվականին, Ketchapp ընկերությունն արդեն թողարկել էր 137 խաղ, ներառված նաև *Jelly Jump* խաղը։ 2016 թվականի սեպտեմբերի 26-ին, ընկերությունը գնվեց ֆրանսիական Ubisoft ընկերության կողմի։

## Ծանոթագրություններ

## Արտաքին հղումներ
*
Սրբուհի Ստամբոլցյան

**Սրբուհի Ստամբոլցյան** (), հայ երգչուհի, երգահան։ Երգեհոնահար Վահագն Ստամբոլցյանի դուստրն է։

## Կենսագրություն
Սրբուհի Ստամբոլցյանը ծնվել է 1969 թվականի մարտի 14-ին, Երևանում։  1976 թվականից սովորել է Երևանի Կրուպսկայայի անվան միջնակարգ դպրոցում և Սայաթ-Նովայի անվան երաժշտական դպրոցի դաշնամուրի, սրնգի և կիթառի դասարաններում։ 1984 թվականից սովորել է Երևանի Փ. Թերլեմեզյանի անվան գեղարվեստի ուսումնարանի դիզայնի բաժնում։ 1986 թվականին ընդունվել է Երևանի գեղարվեստաթատերական ինստիտուտի դեկորատիվ-կիրառական բաժին, որին զուգահեռ սովորել է վոկալ` Արզաս Ոսկանյանի, շվի` Իլյա Մինասյանի դասարաններում։ 1988 թվականիցից աշխատել է Հայֆիլհարմոնիայի «Հայեր» համույթում` որպես երգչուհի։ 1990 թվականից եղել է «Հայհամերգ» միավորման մենակատար։ 1994-2001 թվականներին, ընդհատումներով, աշխատել է Հայաստանի Երգի պետական թատրոնում` որպես մենակատար։ 2000-2001 թվականներին  թատրոնին կից ստուդիայում դասավանդել է ազգագրություն, վոկալ-ոճաբանություն։

2001-2006 թվականներին բնակվել է Մոսկվայում, ուր աշխատել է «Moulin Rouge» էլիտար ամսագրում` որպես ոճաբան։ Դասընթացներ է ունեցել երաժշտական տարբեր ուսումնական հաստատություններում և ստուդիաներում։

2007 թվականից աշխատել է Հայաստանի Երգի պետական թատրոնում` որպես երգչուհի և դասավանդել է վոկալ-ոճաբանություն։

1992 թվականին արժանացել է ազգային ֆիլհարմոնիկ գործակալության «Ա-Շոու» ծրագրի «Միսս Սոուլ» կոչման, 2001 թվականին «Այո» մրցանակաբաշխության առաջին` «Տարվա լավագույն երգ» մրցանակին։ 2011 թվականին երաժշտարվեստի ասպարեզում ունեցած ավանդի համար պարգևատրվել է ՀՀ մշակույթի նախարարության պատվոգրով։

Հեղինակ  է բազմաթիվ երգերի խոսքերի։ Հանդիսատեսին առավել ծանոթ է «Տիրամոր գովք» երգի առաջին կատարմամբ, երգչուհի Վարդուհի Վարդանյանի կատարած «Հայաստան աշխարհ»  և Սիրուշոյի «Անտարբեր աշխարհ» երգի խոսքերով։

## Ծանոթագրություններ

Կատեգորիա:Հայ երգչուհիներ
Դանիել Սիոլի

**Դանիել Օսվալդո Սիոլի** (, ), արգենտինացի մարզիկ և քաղաքական գործիչ, Արգենտինայի փոխնախագահ 2003-2007 թվականներին Նեստոր Կիրշների օրոք, պերոնիստ։ 2007-ից 2015 թվականներին մայրաքաղաքի նահանգապետը։ Իշխող Խուստիսիալիստական կուսակցության ղեկավարը 2010 թվականից մինչև 2014 թվականը։ Արգենտինայի դեսպանը Բրազիլիայում 2020 թվականի հունիսի 29-ից։

## Կենսագրություն
Դանիել Սիոլին ծնվել է երկրի մայրաքաղաք Բուենոս Այրեսում 1957 թվականի հունվարին։ Երիտասարդ տարիներին լրջորեն զբաղվել է ջրաշարժիչ սպորտով։ Ութ անգամ աշխարհի չեմպիոն է մոտորանավակի մրցավազքում։ 1997 թվականին առաջին անգամ ընտրվել է Արգենտինայի ազգային կոնգրեսում։

Կիրշների հետ միասին հաղթել է 2003 թվականի նախագահական ընտրություններում և ամբողջ ժամանակ զբաղեցրել փոխնախագահի պաշտոնը։ Այնուհետև զբաղեցրել է հայրենի նահանգի նահանգապետի պաշտոնը, որը զբաղեցրել է մինչև 2015 թվականի դեկտեմբերի 10-ը։

2010 թվականի հոկտեմբերին Խուստիսիալիստական կուսակցության նախկին նախագահ և առաջնորդ Նեստոր Կիրշների մահից հետո Դանիելը ավելի քան երեք տարի ղեկավարում էր կուսակցությունը։ Սիոլին մտնում է Հաղթանակի համար ռազմաճակատ ձախ կենտրոնամետ խմբակցության մեջ.

2015 թվականի ամռանը Սիոլին առաջիկա ընտրություններում Արգենտինայի նախագահի պաշտոնում առաջադրվել էր Արգենտինայի Խուստիսիալիստական կուսակցության ձախակենտրոնների կողմից։ Գործող (այդ ժամանակ) նախագահ Քրիստինա Կիրշները պաշտպանեց նրա թեկնածությունը. նա ինքը իրավունք չուներ առաջադրվելու նախագահի պաշտոնում.

Հոկտեմբերի 25-ին Արգենտինայում տեղի է ունեցել նախագահական ընտրությունների առաջին փուլը, որի արդյունքներով Սիոլին ստացել է ձայների 37,08 տոկոսը և զբաղեցրել առաջին տեղը. Երկրորդ փուլը տեղի է ունեցել նոյեմբերի 22-ին, որում Սիոլին հավաքել է 48,66 % և պարտվել ընդդիմության թեկնածու Մաուրիսիո Մակրիին.

2016 թվականից կուսակցության փոխնախագահ։ 2017 թվականի դեկտեմբերից մինչև 2020 թվականի մարտ՝ երկրի Պատգամավորների պալատի անդամ Բուենոս Այրես նահանգից։

## Ընտանիք
Կինը՝ հայտնի դիզայներ Դանիելա Ռաբոտինին, արտադրում է կոսմետիկա և ակնոց. Նրանք կրկին ամուսնացել են (1991-1998 և 2001 թվականից)։

Ունի ապօրինի դուստր, Լորենա Սիոլի (ծնված 1978 թվականին)։

## Ծանոթագրություններ

## Արտաքին հղումներ
* Դանիել Սիոլիի պաշտոնական կայքը

Կատեգորիա:Արգենտինայի գործարարներ
Կատեգորիա:Արգենտինայի քաղաքական գործիչներ
Ավելի արդար աշխարհ հնարավոր է

**Ավելի արդար աշխարհը հնարավոր է** (), 2021 թվականին յոթ լեզվով լույս տեսած Թուրքիայի նախագահ Ռեջեփ Թայիփ Էրդողանի գիրքը։

## Գաղափար
Գրքում ներկայացված է *Աշխարհը հինգից մեծ է* գաղափարախոսությունը, որի միտքը այն է, թե սխալ է աշխարհի ապագան թողնել միայն հինգ պետությանը (խոսքը ՄԱԿ-ի Անվտանգության խորհրդի 5 մշտական անդամ պետության մասին է)։ Գիրքը շոշափում է ՄԱԿ-ի պարտականությունները «ավելի կայուն և արդար աշխարհի» ապահովման գործում։

Էրդողանը գրքում անդրադառնում է այնպիսի գլոբալ խնդիրների, ինչպիսիք են անարդարությունը, կաշառակերությունը, փախստականների ճգնաժամը, Մերձավոր Արևելքում կատարվող իրադարձությունները, միջազգային ահաբեկչությունը և իսլամատյացությունը։

## Ծանոթագրություններ

Կատեգորիա:2021 ոչ գեղարվեստական գրքեր
Կատեգորիա:Գրքեր Թուրքիայի արտաքին հարաբերությունների մասին
Կատեգորիա:Գրքեր աշխարհաքաղաքականության մասին
Կատեգորիա:Գրքեր միջազգային հարաբերությունների մասին
Ուգլիչ

**Ուգլիչ** (), քաղաք Ռուսաստանի եվրոպական մասի կենտրոնական հատվածում՝ Յարոսլավլի մարզում, որի կազմի մեջ մտնող նույնանուն շրջանի և նույնանուն համայնքի վարչական կենտրոնն է։ XIII—XVI դարերում եղել է Ուգլիչյան իշխանության կենտրոնը։ Ներկայումս ունի մարզային նշանակության քաղաքի կարգավիճակ։ Ուգլիչի մունիցիպալ շրջանի կազմում ձևավորում է քաղաքային բնակավայրի կարգավիճակով օժտված, *Ուգլիչ* անվանումը կրող մունիցպալ կազմավորումը։

Ընկած է Վոլգա գետի, Ուգլիչյան ջրամբարի ափերին, Մոսկվայից մոտավորապես 200 կիլոմետր դեպի հյուսիս-արևելք և Յարոսլավլից 97 կիլոմետր դեպի արևմուտք։ Ռուսաստանյան հանրահայտ «Ոսկե օղակ»-ի («Золотое кольцо России») զբոսաշրջային կենտրոններից մեկն է։ Զբաղեցնում է 26,6 քառակուսի կիլոմետր տարածք։ Բնակչության թվաքանակը 2018 թվականի տվյալներով եղել է 32․057։

Քաղաքում պարբերաբար կազմակերպվում են զանազան փառատոներ, որոնցից հիշատակության են արժանի հատկապես  «Зимние забавы в Угличе» ամենամյա մարզական փառատոնը, լուսանկարչության միջազգային փառատոնը «ФОТОПАРАД в Угличе » (2007—2011 թթ․ անց է կացվել «Углич — лицо русской провинции» խորագրով), համառուսական «Угличская верста» հեծանվափառատոնը։

## Ժողովրդագրություն

## Տնտեսություն
Ուգլիչի կարևոր ձեռնարկություններից են՝
* ճշգրիտ մեխանիկայի «Տեխնոսիլա» գործարանը
* «Техкомплект» գործարանը
* ժամացույցի գործարանը
* ճշգրիտ մեքենաշինության գործարանը
* «Станкотех» գործարանը
* ООО «КварцМет» 
* պանրագործարանների սարքավորումներ թողարկող փորձարարական-մեխանիկական գործարանը 
* շինարարական սարքավորումների գործարանը
* կահույքի «ПолиАрт» ֆաբրիկան
* պանրագործարանը
* հանքային ջրերի գործարանը
* թռչնաֆաբրիկան
* էլեկտրական կաբելներ և հաղորդալարեր թողարկող «Нексанс Рус» գործարանը, որի սեփականատերը ֆրանսիական Nexas ընկերությանը (բացվել է 2008 թվականի նոյեմբերին)։ 2016 թվականի դեկտեմբերին գործարանը վերակազմավորվել է, անցել ռուսական ընկերության ենթակայության տակ, վերանվանվել ООО «Угличкабель»
* կենսաբանական մաքրման կայաններ արտադրող «ВолгаЭкоПласт» գործարանը
* գետային նավահանգիստը
* պոլիմերների գործարանը (TUBOFLEX)

Քաղաքի սահմաններում են գտնվում Ուգլիչյան ջրէկը, կարագի և պանրի արտադրության կատարելագործման համառուսական գիտահետազոտական ինստիտուտը։

## Պատկերասրահ

Uglich Dimitrij church and cathedral from riverside.jpg
View of the Assumption area in Uglich 01.jpg|Քաղաքի կենտրոնական հրապարակը
Пристань в Угличе.jpg|Նավամատույցը Վոլգայի ափին
Uglich_kazanskaya.JPG|Աստվածամոր կազանյան սրբապատկերի եկեղեցին
Uglich alexis.JPG|Սբ․Ալեքսանդր Նևսկու եկեղեցին
Kremlin Park. The western section of the Spaso-Preobrazhensky Cathedral.jpg
Uglich hydroelectric power plant 01.jpg


## Ծանոթագրություններ

## Գրականություն
* Энциклопедия Угличского края / Гл. ред. Ю. Ю. Иерусалимский. 2013. −374 с. — ISBN 978-5-902022-61-9
* Энциклопедия Ярославского края с древнейших времён до 1917 г. Антология / Гл. ред. Ю. Ю. Иерусалимский. Ярославль, Ярославский государственный универс․ имени П. Г. Демидова. 2009. −239 с.
* 
* 
*  *(1-е издание — 1965)*
* 

## Արտաքին հղումներ
* 
* Сайт администрации г. Углич
* Официальный сайт о туризме в Угличе 

Կատեգորիա:Պատմական քաղաքներ
Կատեգորիա:Ռուսաստանի բնակավայրեր
Կատեգորիա:Ռուսաստանի քաղաքներ
Կատեգորիա:937 թվականին հիմնադրված բնակավայրեր
Չթռչող թռչուններ

**Չթռչող  թռչուններ**, թռչուններ, որոնք էվոլյուցիայի արդյունքում կորցրել են թռչելու ունակությունը։ Գոյություն ունի ավելի քան 60 տեսակ, այդ թվում՝ հայտնի ջայլամներ, էմուներ, կազուարներ, նանդուներ, կիվիներ և պինգվիններ։ Տրիստան հովիվները չթռչող թռչունների ամենափոքր ներկայացուցիչներն են, չթռչող թռչունի երկարությունը՝ 12,5 սմ, քաշը՝ 34,7 գ. ամենամեծ և ամենածանր, և ամենաբարձր չթռչող թռչունը, որը նաև ամենամեծ կենդանի թռչունն է, ջայլամն է (2,7 մ, 156 կգ)։ Թռչունները, որոնք չեն թռչում` նորզելանդական բու թութակը կամ կակապո, թշնամիներ և խնդիրներ չունեին։

Չթռչող թռչունների միակ հայտնի տեսակը, որի թևերը լիովին անհետացել են, Նոր Զելանդիայի հսկա, խոտակեր մոան էր, որին մարդիկ ոչնչացրին մինչև 15-րդ դարը։ Ինչպես մյուս կորմորանները, այս թռչնի փետուրները անջրանցիկ չեն, և յուրաքանչյուր սուզվելուց հետո նրանք ժամանակ են անցկացնում՝ չորացնելով իրենց փոքրիկ թևերը արևի լույսի տակ։ Նրանց թռիչքի և ուրվագծային փետուրները շատ նման են այլ կորմորանների փետուրներին, բայց նրանց մարմնի փետուրները շատ ավելի հաստ են, ավելի փափուկ, ավելի խիտ և ավելի մազային։

Ջայլամի հիմնական հատկանիշներն են նրանց մեծ չափերը, արագությունը և մկանային ուժը։ Ջայլամները  ունեն  փետրավոր թևերի ամբողջական հավաքածու, փետուրների կառուցվածքը համարվում է պարզունակ, իսկ փետուրն ինքնին բավականին ազատ է։  Գիտնականները կարծում են, որ ջայլամի բոլոր տեսակների այս հին նախնին այժմ անհետացած Lithornithiformes թռչունն է, որն ապրել է մոտ 55 միլիոն տարի առաջ։ *[[Պինգվիններ]]ը* հիանալի լողորդներ և սուզորդներ են, ովքեր կարող են ջրի տակ մնալ մի քանի րոպե։ Նրանք ձուկ են որսում Անտարկտիդայի ափերի ջրերում։

Մյուս թռչունները, որոնք չեն կարող թռչել, նույնպես ստիպված չեն սովամահ լինել։

### Ռատիտներ
* Հյուսիսային կղզու շագանակագույն կիվի
* Ջայլամներ
* Սովորական ջայլամ,
* Սոմալիի ջայլամ,
* Ասիական ջայլամ

### Ջրային թռչուններ
* Օքլենդյան կղզու մրտիմն
* Ամստերդամի վիգեոն, Անաս մարեկուլա
* Բերմուդյան անթռիչ բադ
* Մոա-նալո

### Պինգվիններ
* Կայսերական պինգվին
* Արքայական պինգվին
* Ադելի պինգվին
* Փոքրիկ կապույտ պինգվին
* Մագելանյան պինգվին

## Էկոլոգիա
Երկու սեռերի տարեկան գոյատևումը կազմում է մոտ 90%, իսկ երկարակեցությունը՝ մոտ 13 տարի։

## Հետաքրքիր փաստեր
Ջայլամի ոտքերը մահացու զենք են։ Համեմատության համար նշենք, որ ձիու սմբակի հարվածը գնահատվում է 20 կգ մեկ քառակուսի սանտիմետրի համար, իսկ ջայլամի թաթը՝ 30 կգ-ով։ Նման ուժը հեշտությամբ ճկում է մեկուկես սանտիմետր հաստությամբ երկաթե ձողը և ջախջախում մարդու ոսկորները։

## Ծանոթագրություններ

Կատեգորիա:Թռչնաբանություն
Կատեգորիա:Չթռչող թռչուններ
Անդրե (փոկ)

**Անդրե** (), բծավոր փոկի արու ձագ, որը հայտնաբերվել է Ամերիկայի Միացյալ Նահանգների Մեն նահանգի Պենոբսկոտ ծովածոցում գտնվող Ռոբինսոն Ռոքի կղզում։

## Կյանք
Փոկին պահել է Հարի Գուդրիջը, որն այն ժամանակ զբաղվում էր ծառերը էտելով ու նաև նավահանգստի պատասխանատուն էր Մեն նահանգի Ռոքպորտ քաղաքում։ Հարրին մեծացրել է ձագին՝ հուսալով, որ փոկը կդառնա իր սկուբա դայվինգի ուղեկիցը և ակնկալել է, որ փոկն ի վերջո կվերադառնա բաց օվկիանոս, երբ հնարավորություն ունենա։ Փոխարենը Անդրեն նախընտրել է մնալ Հարրիի հետ Ռոքպորտում մինչև նրա մահը՝ 1986 թվականը։

## Նկարագրությունները մեդիայում և արվեստում
մինի|Անդրե փոկի հուշաքարը Մեն նահանգի Ռոքպորտ քաղաքում
Այս պատմությունը, որը զարգացավ նրանց 25-ամյա հարաբերությունների ընթացքում, լավ փաստագրված է հարյուրավոր լրատվական հոդվածներում, մի քանի գրքերում, 1994 թվականին Paramount Pictures-ի կողմից թողարկված գեղարվեստական ֆիլմում և PBS վավերագրական ֆիլմում։

Անդրեի համբավն ու ժողովրդականությունը Ջեյն Վեյսին Մեն նահանգի Ռոքպորտ նավահանգստում ստիպեցին կառուցել հուշաքար ի պատիվ Անդրեի։

## Ծանոթագրություններ

## Արտաքին հղումներ
* 

Կատեգորիա:Վիքիպեդիա:ԲՊՀ հոդվածներ 2023
Sure Be Cool If You Did

«**Sure Be Cool If You Did**», ամերիկացի քանթրի երգիչ Բլեյք Շելդոնի առաջին սինգլն իր *«[[Based on a True Story...]]»* յոթերորդ ստուդիական ալբոմից։ ... Թողարկվել է 2013 թվականի հունվարին։ Կոմպոզիցիայի հեղինակներն են՝ Rodney Clawson, Chris Tompkins и Jimmy Robbins։

## Պատմություն
2013 թվականի հունվարի 19-ին սինգլն ընդգրկվել է *Billboard Hot Country Songs* հիթ-շքերթի 45-րդ հորիզոնականում և *Billboard Country Airplay* հիթ-շքերթի 32-րդ հորիզոնականում. դա Շելթոնի երկրորդ լավագույն դեբյուտն է։ Սինգլն զբաղեցրել է 44-րդ հորիզոնականը ամերիկյան Billboard Hot 100 հիթ-շքերթում՝ 2013 թվականի հունվարի 26-ին սկսված շաբաթում։ Իսկ 2013 թվականի մարտի 9-ին երգը դարձել է Բլեյք Շելթոնի 8-րդ չարթփոփերը անընդմեջ՝ որն զբաղեցրել է Billboard ամսագրի *Country Airplay* ռադիոեթերային հիթ-շքերթի առաջին հորիզոնականը։ Մինչև 2013 թվականի նոյեմբեր սինգլի տպաքանակը ԱՄՆ-ում կազմել է 1 519 000 օրինակ։

Երգն ստացել է դրական արձագանքներ երաժշտական քննադատների և ինտերնետ հրատարակությունների կողմից, ինչպիսիք են՝ *[[Taste of Country]]*, Roughstock։

Երաժշտական տեսահոլովակը բեմադրել է ռեժիսոր Trey Fanjoy-ը, պրեմիերան կայացել է 2013 թվականի փետրվարին։

## Հիթ-շքերթներ

### Տարեկան հիթ-շքերթներ

### Հավաստագրեր

## Ծանոթագրություններ
Lost (երգ, Linkin Park)

**«Lost»**, ամերիկյան Linkin Park ռոք խմբի երգը։ Սկզբում ձայնագրվել է նրանց «Meteora» երկրորդ ստուդիական ալբոմի համար (2003), բայց պաշտոնապես թողարկվել է 2023 թվականի փետրվարի 10-ին որպես «Meteora» ալբոմի 20-ամյակի առթիվ նրա վերաթողարկման առաջին սինգլ։

## Նախապատմություն և թողարկում
Linkin Park-ը նախկինում արդեն թողարկել էր իր ալբոմների վերահրատարակություններ։ 2020 թվականին վերահրատարակվել է «Hybrid Theory» (2000) դեբյուտային ալբոմը՝ նախկինում չհրապարակված երգերով։ 2022 թվականին թողարկվել է «Minutes to Midnight» (2007) ալբոմի դելյուքս տարբերակը։ «Meteora»-ի վերահրատարակումը նախատեսվել է թողարկել 2023 թվականի ապրիլի 7-ին։

«Lost» երգն ի սկզբանե ձայնագրվել է 2002 թվականին, երբ Linkin Park-ը նյութեր էր պատրաստում իր «Meteora» (2003) երկրորդ ստուդիական ալբոմի համար։ Խումբը ակնարկել է նյութի թողարկման մասին, երբ 2023 թվականի հունվարի երկրորդ կեսին իր կայքում տեղադրել է հետհաշվարկ, որը հետագայում փոխարինվել է գլուխկոտրուկով։ Խումբը նաև կիսվել է երգի մի հատվածով սոցիալական ցանցերում։ Երգը պաշտոնապես թողարկվել է 2023 թվականի փետրվարի 10-ին՝ «Meteora»-ի վերաթողարկման գովազդման շրջանակներում, որը նվիրված էր դրա թողարկման 20-ամյակին։

Մայք Շինոդան գրել է. «Lost»-ը գտնելը նման էր սիրելի լուսանկար գտնելուն, որի մասին մոռացել ես, կարծես այն սպասում էր հարմար պահի, որպեսզի հայտնվի»։ Ըստ Շինոդայի՝ երկրպագուները տարիներ շարունակ խնդրել են երգեր, որոնք պարունակում են հանգուցյալ առաջատար վոկալիստ Չեսթեր Բենինգթոնի ձայնը (ինքնասպան է եղել 2017 թվականի հուլիսի 20-ին), և հայտարարվել է, որ «Lost»-ը Բենինգթոնի վոկալով չհրատարակված երգերից մեկն է, որը կներառվի Meteora-ի վերաթողարկման մեջ։

## Կոմպոզիցիա
«Lost» երգը նկարագրվել է որպես նու մետալ ոճով ստեղծագործություն՝ էլեկտրոնիկայի տարրերով։ Նշվել է, որ «Lost»-ը  հնչողությամբ նման է «Meteora»-ի  «Breaking the Habit» և «Numb» երգերին։

## Երաժշտական տեսահոլովակ
2023 թվականի փետրվարի 10-ին խմբի պաշտոնական Youtube-ալիքում հրապարակվել է «Lost» երգի տեսահոլովակը։ Տեսահոլովակի վրա աշխատել են պրոդյուսեր և անիմատոր pplpleasr-ը և Web3 ստուդիան։ Անիմե ոճով երաժշտական տեսահոլովակը նկարահանվել է որպես հին AMV։ Դրա ստեղծման ժամանակ օգտագործվել է Kaiber նեյրոցանցը։ Տեսանյութում կան բազմաթիվ հղումներ Linkin Park-ի անցյալ տեսանյութին և խմբի այլ էլեմենտների։ Յոթ ժամվա ընթացքում տեսանյութը հավաքել է 691 հազար դիտում։

## Հիթ-շքերթներ

## Թողարկման պատմություն

## Ծանոթագրություններ

Կատեգորիա:Linkin Park-ի երգեր